Jamaikan naisten jalkapallomaajoukkue

Jamaikan naisten jalkapallomaajoukkue edustaa Jamaikaa naisten jalkapallon kansainvälisissä otteluissa. Se selviytyi maailmanmestaruuskilpailuihin ensimmäisen kerran vuoden 2019 lopputurnaukseen. Maanosaliiton mestaruusturnauksessa, CONCACAF Gold Cupissa joukkue on sijoittunut kolmanneksi vuonna 2018 ja neljänneksi vuonna 2006.

Joukkueen päävalmentajana on vuodesta 2015 toiminut Hue Menzies.

MM-kilpailuissa 2019 Jamaika hävisi kaikki kolme otteluaan: Brasilialle 0–3, Italialle 0–5 ja Australialle 1–4. Jamaikan ainoan maalin teki Havana Solaun. Joukkueen kapteenina pelasi Konya Plummer.

Lähteet 

Naisten jalkapallomaajoukkueet
Jamaikan jalkapallo